Terza anaqel, neɣ asiweḍ n yizen yellan deg tewsit iman-is n tzamulit ɣer ṣṣenf nniḍen; mebla ma tegla s yiwellihen n ususru anda ara tt-fahmen akk1 medden. (Asilleɣ n yizen yellan s ususru, ad t-rren d izen issawaḍen s urfad n tɛellamin, maca yal izen s tɛellamt ara t-iwalmen). Jakobson yefka-d kraḍ-agi n leṣṣnaf s wayes i tezmer ad tili tsuqilt maca deg wayen yerzan ṣṣenf yettwasnen, yettwaḍefren s waṭas ad d-naf tasuqilt seg tutlayt ɣer tayeḍ i yettwaḍefen mliḥ acku amsuqel yezmer deg-s ad yefren tasuqilt n wayen yellan d timawit (tasuqilt n lhedra n wayeḍ ɣer tutlayt nniḍen war abeddel) neɣ tasuqilt n wayen akk yettwarun, yellan deg yidlisen ama d ayen yellan d tasekla neɣ d tussna neɣ d ayen nniḍen.